Kõik näeb nüüd nii ilus välja ja vähemalt mõneks ajaks mureta ning ma ei pea enam pidevalt käima ringi selle süütundega, et “peaks ikka korda tegema!”, kuigi tean, et samal ajal oleks vaja midagi kiireloomulisemat jälle teha. Täna näiteks tegin kokku umbes 5 tundi aiamaale uut ala, kus hakkavad siis kasvama kurgid. Kõik kondid valutavad sellest kaevamisest ja mulla vedamisest ja kühveldamiseks ja homseks jäi veel sutike teha. Minu jaoks on see hetkel tähtsam kui muud tööd, kuna söögitoa aknalaual on kurgid juba pea meetrised ja ilmad on nüüd ka ideaalsed, et need taimepojad ilusasti uude asukohta viia. Seega ruttu-ruttu oli vaja see ära teha! Ja homme siis loodangi esimesse kasti viimased koormad mulda ära vedada, kurgid ära istutada ning siis on mul teise kasti alune ala ka vaja läbi kaevata, mulda tuua, istutada ning seejärel kastide ümbrus killustikuga vähe kobedamaks teha. See tegelikult on ikkagi ilmselt vähemalt kahe kui mitte kolme päeva töö, kuna ma ei tea kunagi ette kui palju ma päeval teha saan – see selgub alati jooksvalt.
#000003
Mina ja mu kaks sõpra teeme mingit bändi moodi asja. Kolm korda oleme proovi teinud. Saame iga nädal neljapäeviti kokku. Neljast seitsmeni teeme umbes proovi. Esineme Taidlejate peol, mis on mingi kahe kuu pärast. Esineme kolme looga. Homme õhtul kell 8 on tantsuring. Laupäeval läheb pool 7 juba buss rongijaama ja siis lähen Tallinnasse Tre sünnipäevale. Pidime seal väikese intervjuu ka tegema raadiosse. Pühapäeval tulen koju ja esmaspäevaks ei tohiks midagi väga õppida olla. Ja siis on veel kaks nädalat Winterjam’ini! Igakord kui sellele mõtlen, tuleb ärevus sisse, aga ma usun, et laval läheb see üle närveldamiseks ja pablamiseks. Alguses pidi näiteringi õppepäev olema, aga rääkisin nendega, et kas mul oleks võimalik ikkagi Tallinnasse minna ja öeldi, et läheksin, et mu tulevik on seal, mitte siin 😀
#000008